እታ ጓል ሸሞንተ ዓመት ቈልዓ ፈውሲ መንሽሮ እንታይ ይኸውን ኢላ ገሚታ?
ኣፍ ደገ ምርምር ዝኸፈተት ቈልዓ
ኣብዚ ቅንያት’ዚ ካብ ብሪጣንያ ካብ ዝፍነዉ ዘለዉ ገለ ኣገረምቲ ወረታት፡ ጓል ሸሞንተ ዓመት ቈልዓ ብወዝቢ ፈውሲ መንሽሮ ከይረኸበት ከም ዘይትተርፍ ይንገር ኣሎ። ኣብ መንሽሮ (ካንሰር) መጽናዕቲ ከካይዱ ዝጸንሑ መጻምድቲ ሰብኣይን ሰበይትን ፈደሪካን ማይክል ሊሳንትን ንጓል ሸሞንተ ዓመት ጓሎም ፈውሲ ካንሰር እንታይ ይመስለኪ ኢሎም ይሓትዋ። ‘እቲ ሰዓል ክሕዘኒ እንከሎ ኣደይ ትህበኒ ጸረ ጀርም (ኣንቲ ባዮቲክ) መድሃኒት’ ክትብል መሊሳ።

እቶም ኣብ ዩኒቨርሲቲ ማንቸስተር ዝሰርሑ ሰብ ሓዳር ኣብቲ ጓሎም ዝሃበቶም ርእይቶ ተመርኲሶም ብዘካየድዎ መጽናዕቲ ብዙሕ ሓቅነት ከምዘለዎ ገሊጾም።
እቲ ሰዓል ክሕዘኒ እንከሎ ኣደይ ትህበኒ ጸረ ጀርም (ኣንቲ ባዮቲክ) መድሃኒት